Nunca me escoitaron.
Só son unha nai.
Tiven que facerme oír.
BASEADO NA LOITA REAL DAS NAIS DE CORBY POLA XUSTIZA.
CREÁRONSE OU MUDÁRONSE FEITOS E PERSONAXES CON FINS DRAMÁTICOS.
CORBY ERIXIUSE SOBRE O ACEIRO.
MILES DE ESCOCESES FORON TRABALLAR NA PLANTA.
EN 1979, BRITISH STEEL ANUNCIOU O PECHE E A PERDA DE 10 000 EMPREGOS.
- Que dicides do peche? - Non!
SALVEMOS CORBY
PARA SALVAR CORBY, O CONCELLO PROPÚXOSE RECUPERAR OS TERREOS.
Cal pensa que será a situación de Corby en 12 meses?
Esa é unha pregunta moi difícil,
mais a miña resposta é que Corby sobrevivirá.
E agora volves do espazo exterior.
Chego e atópote aquí con cariña de amargor.
Deixeiche… Como era?
Quen me mandaría a min?
Veña, rapaces!
Agora xa é tarde. Líscame xa de aquí.
Peter, sube!
Nin de broma!
Que tímidos me son os homes.
Sabes que…
Non! Sube, carallo!
Xa me fodeu a vida, así que que máis dá.
…que ía caer.
Pensaches que me ía deixar morrer?
Non, non, meu rei.
Todos xuntos!
Eu vivirei.
Mentres lembre o que é amar, sempre adiante eu seguirei.
Isto acaba de empezar e teño moito amor que dar.
Eu vivirei!
Que faremos?
Eu vivirei!
Que tal, guapa?
Dawn French a bicar…
Deron a lata?
Non.
Nada de nada?
Non.
E que fixeches?
Nada.
Pete, dálle as cinco libras.
- Boa noite, Frank. - Abur, Tracey.
Estás esperto?
Teño as mans frías?
Estou ovulando.
Desta vai.
Tento concentrarme, Trace.
Xa verás. Desta si que vai.
Regalo de aniversario!
Vai, dálle!
Hai algo… Agarda, está…
- Estás ben? - Estou.
Grazas.
Ten que ser unha…
Susan, onde andan os meu tenis de fútbol? Deixáraos aquí.
Usaches os condóns vellos, imbécil?
O que?
Estou preñada de novo.
Como? En serio?
Pon as bragas, que te abrazo.
Que contento estou. Outro rapaz.
Seguro que é neno.
CONCELLO DE CORBY
Roy.
Síntoo, concelleiro Hagen. Levo présa.
Que che parece que dirixa a comisión ferroviaria?
Son tenente de alcalde. Non é cousa miña.
Veña, Roy. É o lóxico.
Veña.
Corby precisa unha estación e a estación precísame a min.
Ando ocupado. Esta noite é moi importante.
Xa estás en moitas comisións. Vai xogar ao golf ou así.
Non me gusta o golf.
En 1950,
o gran William Holford deseñou un plan para a nova cidade de Corby.
O plan baseábase nunha única cousa: a industria do aceiro.
Agora, 45 anos despois, e xunto co grupo executivo,
queremos intentar facer algo nós. Un novo Partido Laborista, un novo Corby.
E niso consiste todo isto.
En azul están as zonas comerciais e industriais.
Máis turismo.
Todo grazas á rápida rehabilitación
e limpeza do terreo da fundición.
Este Concello leva 15 anos intentándoo.
Este ano, por fin o lograremos.
Corby é laborista.
Seguiremos creando unha cidade para os obreiros.
"Fundir para renovar", dicía Holford.
Sobra dicir que precisamos o apoio de todo o mundo.
Algunha dúbida?
RHODES & MILLER CONSTRUCIÓN E TRANSPORTES
Todo listo!
Ben, levo este.
Ala, aí vén o dos papeis. Todo ben?
Non levaba máscara.
Ese é Derek. Éche bo rapaz. É que lle dá calor.
E os lavarrodas? É unha pregunta para a inspección.
O informe faino el?
Eu só o veño supervisar mentres se adapta.
É unha boa pregunta.
Alégrame ver xente nova no Concello. Así dá gusto.
Están alí.
Cando cubrides os camións?
Ted, os chupatintas non entenden disto.
Non é cuestión de tintas, é solo contaminado.
Nos estudos detectouse ferro, arsénico, cromo, cadmio, calcio…
British Steel cagouna.
Setenta anos de residuos cando tiramos os edificios.
Cagaron sen tirar da cadea e nós somos a vasoiriña.
"Somos a vasoiriña", di.
A vasoiriña son eu.
E a verdade é que me encanta. Non me podo queixar.
Quero Middlehampton tamén.
- Vin que as licitacións… - Hai que facer ben o proceso.
Bill quere renovar a cociña, non si?
Que significa iso?
Que Pat é idiota.
Era un intento de chiste.
Mira, Ted, xa me encargo eu do papelorio mentres ti lle colles o tranganillo.
Boa idea.
Veña, vamos tomar un té. Isto cheira que alcatrea.
Jimmy, andas un pouco subidiño, non?
Veña!
Nin de puta broma.
Vamos!
Adiantoume!
O doutor di que se queres ansiolíticos…
Non fai falta.
Eu só digo…
Non preciso Valium.
Hai moito que non estaba tan feliz.
De non ser por Daniel…
E esta vez saberei o que fago.
Moi ben. Como o imos chamar?
Ola. Hoxe fixen 46 descargas.
Iso son 36 libras extra.
Que ben.
Se sigo así toda a semana, serán mínimo 150 libras máis.
E falaches con Pat?
De pasar máis tempo na oficina e ter máis responsabilidade.
Viñeron do Concello. Non era bo momento. Pero son 150 para a ampliación.
Nunca é bo momento.
- Veña, Mags. - Es mellor do que el pensa.
Fala con Pete Webb. Traballa para Weldon Plant.
Chama a Noone e McGowan.
Son 150 libras para a túa ampliación.
Pat hame axudar.
Hai cea?
Aquí, hai latexo.
Grazas a Deus.
Con todo, gustaríame que quedase ingresada esta noite, si?
Que máis ve? Ve algo máis?
Creo que os movementos do bebé están no límite da media.
Gustaríame vixialo para confirmármolo. O bebé…
Shelby. Chámase Shelby.
Que nome tan bonito.
Penso que Shelby estará perfecta, pero é mellor asegurármonos.
Señor Taylor, se cadra pode traerlle un pixama?
Tes pixamas? É que non adoita usar pixama, doutora.
Todo vai saír ben. Xa a oíches.
Só quero miralo con calma.
Que tes ti?
- Como? - Vaia, se falas.
Eu, diabetes e a tensión polas nubes.
Xa lles dixen que non é por min. É polo tipo co que estou.
- Creo que son alérxica a estas camas. - Ai, si?
Ao esbirrar, escápame o mexo
e non podo mirar nin cambiar as bragas.
Igual son as sabas.
Ou o deterxente.
Ao mellor é o neno tocando o carallo. Ou igual es ti.
- Que? - Pode que me deas alerxia.
É o primeiro? O meu é o segundo.
O outro foi máis fácil.
Si, é a primeira.
Non se move como debería, así que queren miralo.
Danme a alta mañá.
Ningún se move como debe.
Se por min fose, este estaría saíndo agora mesmo.
Sabes que cagas peidos durmida?
- Si? - Non cho dixo o teu mozo?
E non pouca cousa. Son dos que levan aí todo o día.
Xesús, perdón.
Tranquila. As alerxias non me deixan durmir.
Así entretéñome.
Agradézoos.
Vounos cronometrar e facer un gráfico.
Para que gastas os cartos?
Moito mellor. Grazas.
- Ola, moza. - Ola, Peter.
- Coñecédesvos? - Traballamos xuntos. É a que me paga.
Fas ben en aguantar os peidos. Non os atura.
Que carallo é iso?
O mundo de mañá.
Estaba vendo o das antigüidades.
Veña, para a cama, papá. Has estar máis cómodo.
O mundo de mañá.
Estache fodido.
Que tal o choio?
Ben.
Si? Non te creo.
É a verdade.
E esa cara de amargado, entón?
Merda. Déixame…
- Non me mires así. Estou ben. - Tranquilo.
Por que volviches? Díxenche que liscases.
Querías que volvese, papá.
Querelo non é o mesmo que pedilo.
Con todo que poderías ter… Non.
Está cidade está moribunda.
Non caias con ela.
Non o farei.
Falo da túa alma.
Falo do que tes aquí.
De acordo?
Si.
CONCELLO DE CORBY
Bo día.
CONCELLO DE CORBY
Cres que é a miña primeira contratación?
Que non sei distinguir unha licitación ben feita dunha chafallada?
Con todo o respecto, Sam, esta non é a túa especialidade.
Adiante.
Espero non molestar…
A miña porta está aberta.
Pero péchaa, fillo.
Ah, si. Perdón.
O meu pai, Len, mándalle saúdos.
Len?
Lenny. Len Jenkins. Traballaba na planta con…
Hostia!
Canto tempo. Que medo me daba. Dirixía a planta como un exército.
Pois eu acabo de empezar, como sabe, e preocúpanme algunhas cousas.
Non estaba seguro se… Pensei que sería mellor comentarllo.
Que che preocupa, Ted?
- A planta de Rhodes & Miller. - A de Pat. Éche un imbécil, verdade?
Suponse que estou eu ao cargo.
Hai meses fixen un informe sobre a rehabilitación en curso
e Bill, Bill Martin… quitoume a inspección.
Acabo de ver o informe que presentou.
Algunhas das preguntas que eu tiña non saen e…
Si, din que causaches molestias.
Que causei molestias?
Disque te molestaches… en coñecer ben o sitio.
Universitario, eh?
Vin o teu currículo.
Así que un grao, non si?
- Vese como algo negativo? - Non, está xenial.
Len ha estar orgulloso de que volveses aquí co teu grao.
Só tento cumprir.
O que tentas é buscar o equilibrio entre a burocracia e a vida real.
E non é fácil.
Señor Thomas, eu respecto…
É xente de aquí
que traballa e colabora connosco o mellor que pode.
Axúdaos e escoitarante.
E se non o fan?
Escóitaos ti a eles.
Pero sigue. Fálame de Rhodes & Miller. Son todo oídos.
Volvo outro día.
Como queiras.
Oe.
Saúda o teu pai.
Dille… que aínda me ten aterrorizado.
Claro.
ROY THOMAS TENENTE DE ALCALDE
Quince de novembro de 1996.
Está aí?
Pois vai buscalo.
Tanto me ten que acabe de pedir comida. Xa vén o seu fillo.
Apaga iso e conduce.
Quería que escoitases algo bo.
Tiveches nove meses para pensares temas de conversa.
Estás emocionadísima.
Dálle. Se non arrancas, vouno ter aquí.
Quérote.
Todo vai ben.
Vai ir xenial.
As chaves.
Moi ben.
Sigue. Xa sae a cabeza.
Veña, rapaz! Vamos, Gary Lineker!
Deixa de falarlle a el e fálame a min.
- Veña, Arthur Rowley. - Como que Arthur Rowley?
O último. Empurra!
Xa está!
Moi ben! Parabéns!
- Suxeita aí. - Ei.
Quérote.
Ola, meu neno.
Podes botarlle unha ollada?
Onde o levan?
- Chama a doutora, por favor. - Si.
Só o imos revisar.
Peter… Que fan todas falando aí?
As constantes.
- Vai mirar. - Pulso normal.
Veña, vai mirar.
Ben, míralle os pulmóns.
Que pasa?
É…
É a man.
Ide a cirurxía plástica.
Non vin nada máis.
Que lle pasa na man?
Está mal.
- Podo velo? - Nun minuto.
Preciso velo.
Quero ver o meu fillo, cona!
Así, Tracey.
Moi ben.
- Moi ben. - Xa está.
- Aí está. - Míraa.
- Xa está. - Está ben?
Si, está perfecta.
Vamos, así.
Velaquí tes. Ben feito. Parabéns.
Ola.
Ola, Shelby.
- Son Tracey, a túa mamá. - Podes vir, irmá?
Este é o teu pai.
- O especialista. - Si.
Non chora.
Vale, imos mandar saír o bebé e o papá.
Shelby, chámase Shelby.
- Saca o bebé e o pai… - Non sinto nada.
- Que pasa? - Shelby.
Hai un problema coa placenta.
- Está sangrando moito. - Pásalle algo na orella.
Por agora céntrate en expulsala.
Lévaos xa.
Señor Taylor, veña, sente fóra.
O especialista non chega. Ímoste operar.
Como? Operar?
Está perdendo moito sangue. Sae do medio.
Debes expulsar a placenta, Tracey.
Creo que algo vai mal.
- Non te durmas, Tracey. - Non pasa nada.
Tracey, vamos.
Ola.
Poñémolo no berce?
Vouno deitar no berce.
Non pasa nada.
Así.
Ola.
Despedinme de ti.
Si?
Sangraches moito. Creo que a cagaron. Non tiñan o persoal axeitado.
Pero agora estás ben.
Podo collela?
Ola, Shelby.
E agora que facemos?
Levar a Connor para a casa.
Levalo para a casa?
Á parte da malformación, as súas constantes son boas.
E que pasa coa… man?
Axudarémolo con iso.
Todos precisamos agarrar.
Hai varias opcións que estudaremos xuntos.
A mellor, probabelmente, sexa quitarlle un par de dedas
e enxertalas na man.
E non lle doerá?
Sinceramente, non será fácil.
Pero faremos todo o posíbel.
Que…?
Que pasou?
Ás veces, os nenos nacen diferentes.
Non bebo nin fumo.
- Dixéronme que a insulina era segura. - Non é por vostede.
Tomei…
Tomei Valium.
Parei cando souben o do embarazo.
Señora McIntyre… non é culpa súa.
De canto estás?
De dez semanas, cre.
Quería facer a ampliación antes.
Xa o sei, meu amor.
Pero queres telo, non?
- É broma? - Que?
Perdoa. Si, é marabilloso.
- Meu Deus. - Vale, que ben.
É unha noticia boísima.
Si!
A ver, que foi?
Déronnos a licitación de Middlehampton!
Temos Middlehampton?
Martin deu o visto e prace. Non o cría até que o vin.
Agora podo pedirche choiar na oficina?
- Vou ter un fillo… - Derek, estasme a foder o momento.
Colocareite ben. Prométocho.
A ver que fago sen o meu mellor condutor.
Isto é só o comezo, Derek.
O mellor… comeza… agora!
- Ola. - Ola.
Daniel, xa veu mamá.
Xa estamos aquí.
Ola. É o novo?
Portácheste ben con Natalie?
- Si. - Si.
Ben. Agora volvo.
Onde vas?
A celebralo ao bar.
Acompáñote, Natalie.
Vale.
Estás máis cómoda?
Non quere comer.
Está descansando un pouco.
Que tal comeu antes?
Ben, unha toma longa.
Isto é normal?
Leva dúas horas e media comigo e non quixo comer.
Sabes o que é normal? Ter ansiedade co primeiro fillo.
Descansa.
Non hai moitas que sobrevivan a isto. Cría que te perdiamos.
- Pois non. - Non.
Vale, eu marcho.
Se precisas algo, hai enfermeiras. Tira da corda.
Ben, grazas.
- Entón dou un discurso? - Non!
Que vos fodan.
Grazas por vir.
- A ver, un discurso curtiño. - Non, por Deus!
- Igual aprendedes algo. - Do movemento laborista?
A ver, só me gustaría dicir que coñecín a Roy
cando era moito máis novo.
A traxedia que tedes ante vós non sempre foi así.
Senta.
E as mulleres. As mulleres.
As mulleres pasaban del e viñan comigo.
É verdade.
E o traballo.
O traballo non era o teu. Sempre mo chimpabas a min.
Que saberás ti de traballar? Este nin cheiraba o aceiro.
Porque traballo co cerebro, non coas mans.
O que me leva a isto.
Mimá, mira quen está aquí.
Que ben. Viñeches celebrar o de Roy?
Non, vin tomar unha rápida. Non sabía nada disto.
Adoro os aniversarios.
Si?
Xúntase xente de todo tipo.
Xente do Concello, do fútbol, do aceiro…
A verdade é que recoñezo a algúns.
Meu pai, Len, foi o capataz de Roy na fábrica.
- En serio? - Si.
Vaia.
A época dourada de Corby,
cando a fundición nos queimaba os pulmóns.
Si.
O meu pai non anda moi ben, sabes?
Merda.
Sempre meto a zoca contigo.
Coma unha roda dentada nun resorte: cabreo asegurado.
Non pasa nada. Non o coñeces.
Que foi iso? Compaixón?
E un sorriso. É un sorriso, non si?
Non son o único imbécil da cidade.
Xa o sei.
Aí tes a Graham.
E Phil. Está reconstruíndo o campo de fútbol.
E Pete.
Nós só tentamos… devolverlle o esplendor a esta esterqueira de sitio.
E eu apóiovos, por suposto,
pero penso que habería que… xestionalo da forma correcta.
Xa o sei. Estou de acordo.
Pois fagámolo xuntos.
Non ten por que ser unha guerra. Un chisco de paz sempre presta.
Toma, para unhas patacas.
Non, grazas.
Eh.
- Roy! - Pats.
Que temos por aquí? É amor o que vexo?
Vaia troula, non?
Que cabrón.
Que vas pedir?
Como 12 whiskies.
- Vou mexar. - Ted?
- Ola. - Únete.
- Teño que marchar… - Unha Red Stripe.
- Grazas. - Aí vai.
Dous vinte.
- Tes un brillo especial. - Non empeces outra vez. Grazas.
Levas as tetas ao aire. Como non vou mirar?
- Non están ao aire. - Si están.
É que… Acabo de parir, vale?
Tiveches un bebé? Que ben.
- Unha cousa… - Ídeos pasando. Grazas.
Por que teño que pagar eu?
Saúde.
- Saúde. - Saúde.
Si, é bo rapaz. Traballei co seu vello hai 20 anos.
Sete anos… Todo pasa en ciclos de sete anos.
DOA O TEU CAMBIO
TODO O RECADADO DESTÍNASE Á UNIDADE PEDIÁTRICA
BILL MARTIN ENXEÑARÍA E CONSTRUCIÓN
LICITACIÓN: BORRADOR FINAL PRESUPOSTO DE EQUIPO, SAÚDE E SEGURIDADE
…para ti
nesta data querida.
Moitas felicidades.
VANADIO, FENOL, XOFRE: CONFORME
CROMO, CADMIO, CIANURO: CONFORME
APROBADO POR ROY THOMAS, BILL MARTIN, PAT MILLER
Axuda!
Un traballador do Concello choiando de noite. Nunca tal vira.
Estaba a pórme ao día.
Con horas extra?
Non, non fichei.
Ted, non si?
Si.
Es de Corby? Non é un nome escocés.
Edward.
Creo que é anglosaxón.
Meus pais eran escoceses.
Seino todo de ti, Ted anglosaxón.
Están preocupados por ti.
Pois non teñen motivo.
Que pena.
Non te rendas, Ted.
Non podo falar. Vou mexar.
Onde andabas?
Cría que ías tomar unha pinta.
Dixen iso?
Non.
Pero pensábao.
Os parvos fan suposicións. Os sabios procuran feitos.
Sentas e falamos?
Non, non estou en condicións.
Podes collelo. Aínda non morde.
Teño sono.
DOCUMENTO DE LICITACIÓN DA OBRA REALIZADA POR RHODES & MILLER
APÉNDICE
- Deberías deitarte. - Quero estar preto de Shelby.
Está aí.
Din que ten moitos problemas.
Ti non fixeches nada mal.
Non me escoitaron.
Non conseguín que me escoitasen.
Señores Taylor.
Non se erga, señora Taylor.
- Está morta? - Non.
Mais, por desgraza, non está ben.
O seu corazón ten dúas cámaras.
Ten malformacións conxénitas nos pulmóns e outros problemas.
Debemos falar das opcións que temos.
Son eu.
Estás na casa?
- Estou. - Ola.
Que fas?
Non o… Síntoo, cariño. Pensaba que estabas fóra.
Ai, si?
Si. Perdón.
Perdón por que?
Por liscares coma unha rata?
Isto non é o que quería.
Que parte? Que parte é a que non querías?
É o noso fillo.
Xa, pero non é como… El…
Como debería ser?
- Ollo co que dis. - Ou que? Vasme deixar?
Non veñas con esas.
Non soportas tocalo.
Iso é mentira.
Nótaseche ben.
Sei como es, de sempre.
Nótoo.
Xa, pero eu non marcho.
Sempre fuches un cabrón, pero isto déixame pampa.
Vai á merda.
Se marchas, non volvas. Entendido?
Nin de broma.
Non o entendes.
Que hai que entender? Ou es un covarde ou non o es.
Sabes que di sempre de ti a miña nai?
"É divertida, pero non sabe coidar da familia."
Sabes que dicía o meu pai?
"É un fillo de puta, pero, se che gusta, adiante, ruliña."
Baixa do coche.
Apaga o coche.
Apaga o puto coche!
Se marchas, acabouse!
Nunca confiei en ti!
Xamais!
Volvede!
Eh.
Si?
Ola.
Ola, meu neno.
Ola.
Susie?
- Mira para aí! - Pattie!
- Que tal? - Preguntábame por que non te vía.
Parabéns.
Igualmente. A ver o teu mociño.
Ten mal a man. Non o fites.
O meu tamén.
Non fodas.
Como é posíbel?
Non o sei.
SHELBY ANNE TAYLOR 19 DE ABRIL DE 1996 - 22 DE ABRIL DE 1996
Papá, quero un petisco.
Mira, mamá.
Mamá!
Veña, meu rei. Xa abonda, si?
Non che podo dar unha das miñas.
Faríao, pero non.
Que che pasa?
Que tes?
Creo que son a peor nai que podías ter.
Pero arranxarémolo, si?
Arranxarémolo.
Subtítulos: Noelia Bernárdez Alonso